Terminal (transport)

Terminal võib olla iga koht, kuhu reisijad koonduvad ja lähevad laiali või kus last laaditakse maha või peale. Kumbki ei saa liikuda eraldi, vaid kompleksina. Reisijad peavad minema näiteks bussi- või lennujaamadesse, et neid saaks vedada bussi- või lennukoormana sihtpunkti, kuhu nad peavad jõudma. Terminalid võivad olla ümberpaigutuskohad. Sadamaterminal on kai, laadimisplats ja/või hoone(d), kus sadama käitaja teeb lastimistoimnguid, olgu tegu reisijate, veeremi või lastitava kaubaga. Hiljem laienes sõna 'terminal' tähendus sedavõrd, et selle sõnaga hakati tähistama ka bussi-, raudtee- ja lennujaamu. Reisijad, kes soovivad sõita näiteks Pariisist Rotterdami, peavad ümber istuma Brüsseli lennujaamas, ja reisijad, kes lendavad Montréalist Los Angelesse, peavad ümber istuma uuele lennukile Torontos. Üldiselt võib lennujaamaterminale pidada keskusteks ja vahelülideks reisijate ja lastide veos. Transporditerminalide kolm põhilist tunnust, mis on olulised: Asukoht – peamine transporditerminali ülesanne on teenindada suurt hulka inimesi, esindades terminali kui turgu. Spetsiifilised terminalid omavad täpseid asukohapiiranguid, nagu nt sadama ja lennujaama asukoht. Uuemad transporditerminalid on tavaliselt paigutatud keskustest väljapoole, et vältida kõrget maamaksu ja ülerahvastatust ning ummikuid. Ligipääsetavus – lokaalsel, regionaalsel ja globaalsel tasandil. On oluline, kuidas terminalid on seotud teiste terminalidega transpordisüsteemis. Näiteks kui sadama terminal on paigutatud efektiivsesse asukohta, kus saab hästi reguleerida mereliiklust, kuid on halvasti ühendatud sisemaa transpordiliiklusega, pole see hea lahendus. Infrastruktuur – terminali peamine funktsioon on juhtida lasti ja reisijate ümberpaigutumist, kus nad on füüsiliselt eraldatud. On kindel mahutavus ja tehnoloogilised võimalused, mille piiri ei tohi ületada. Infrastruktuursed kaalutlused on väga olulised, sest tuleb arvestada tulevikutrende ning tehnoloogilisi ja logistilisi muutusi. Modernsed terminalide infrastruktuurid nõuavad suuri investeeringuid ja on suurimad struktuurid, mis on ehitatud. Sadamahooned, mille kõrval reisilaevad silduvad ning mille kaudu reisijad lähevad laevale ja tulevad laevalt, on enamasti reisiterminal(id). Terminal on reisisadamas hoone, milles vormistatakse reisijate piletid ning rahvusvaheliste laevaliinide puhul tehakse piirikontrolli- ja tolliprotseduurid. Tavaliselt on sellises terminalis ka ootesaal ja kohvik, võib-olla ka pisikaubandus. Mõnes sadamas on eri laevakompaniidel eraldi terminalid, näiteks Turus. Ka Tallinnas on Vanasadama terminalid laevakompaniide vahel jagatud nii, et D-terminali kasutab üksnes Tallink, ühendatud A- ja B-terminali aga Soome laevakompaniid.. Kaubasadama terminalid on kaid, laadimisplantsid ja hooned eri kaubaliikidele. Näiteks võib kaubasadamas olla nafta-, vilja-, söe-, konteineriterminal vms. Landlord-tüüpi sadamais, näiteks Muuga sadamas või Läti sadamais kuuluvad terminalid eri ettevõtteile, nn sadamaoperaatoreile, mis on spetsialiseerunud ühe kaubaliigi lastimisele-lossimisele. Kuid ka neis sadamas, milles sadamaettevõte ise lastib ja lossib laevu, näiteks Göteborgi sadamas, on eraldi terminalid eri kaubaliikide käitlemiseks. Lennujaamas on terminal hoone, kus reisijad viibivad enne lennukile minemist või sealt maha tulles. Eestis tegeleb ettevõttele kuuluvate lennujaamade käitamise ja arendamisega AS Tallinna Lennujaam, et tagada õhusõidukite, reisijate ja kauba maapealne teenindamine. Lisaks Lennart Meri Tallinna lennujaamale haldab ettevõte teisigi Eestis asuvaid lennujaamu Tartus, Pärnus, Kuressaares, Kärdlas, Kihnus ja Ruhnus. Reisijate arvu järgi maailmas 10 esimest lennujaama 2013. aasta seisuga: Bussijaama terminal on koht, kust buss alustab sõitu või kus lõpetab sõidu. Maakonna- ja linnaliinidel võivad olla eraldi terminalid. Näiteks Tallinna bussijaam asub Lastekodu tänaval, kuid Viru keskuse bussiterminal on Tallinna ühistranspordi bussijaam. Terminalis on sõiduplaanide infotablood ja internetipõhine infopunkt. Huvitavaid fakte bussijaamade kohta: Millenium Park Bus Depot – suurim bussijaam maailmas, mis asub Indias Delhis. Selle bussijaama parkimisala mahutab 1000 bussi. Chennai Mofussil Bus Terminus – 150 000 m2 pindala poolest on tegemist suurima bussiterminaliga Aasias ja kogu maailmas. Terminal asub Indias Chennai linnas. The Port Authory Bus Terminal – maailma suurim bussijaam, millel on kõige tihedam liiklus. Bussijaam asub New Yorgis Manhattanil. Bussijaamast käib päevas läbi 7200 bussi ja umbes 200 000 inimest. Kamppi Center – Euroopa suurim maa-alune bussijaam, mis asub Soome pealinnas Helsingis. Raudteejaam on koht, kus rongid regulaarselt peatuvad ning reisijad sisenevad rongi ja väljuvad sealt. Raudteejaam koosneb platvormist, mis asub raudtee kõrval, ja jaamahoonest ehk terminalist, kus osutatakse reisijatele mitmesuguseid teenuseid (piletmüük, ooteruumid jt). Grand Central Terminal (USA) – maailma suurim, 44 platvormiga raudteejaam, mis asub New Yorgis. Leipzig Hauptbahnhof (Saksamaa) – Euroopa suurim raudteejaam, mis omab 24 platvormi. The function of transport terminals[1]Kasutatud 29.04.2014 Airport terminal[2]Kasutatud 29.04.2014 Tallinna lennujaam [3]Kasutatud 29.04.2014 Top 10 airports passenger traffic in 2013[4]Kasutatud 29.04.2014 Bus terminus[5]Kasutatud 30.04.2014 Bussijaam: asukoht ja ühendused[6]Kasutatud 30.04.2014 World Record Holders: Most remarkable bus stations [7]Kasutatud 30.04.2014 Railway station[8]Kasutatud 30.04.2014 Largest, busiest and highest railway stations[9]Kasutatud 30.04.2014